Ελαιοκανθάλη

Η ελαιοκανθάλη είναι ένα φαινυλαιθανοειδές, δηλαδή μία φυσική φαινολική ένωση που απαντάται στο εξαιρετικά παρθένο ελαιόλαδο. Φαίνεται ότι ευθύνεται για την αίσθηση καψίματος που εμφανίζεται στο πίσω μέρος του λαιμού όταν τέτοιο λάδι καταναλώνεται. Η ελαιοκανθάλη είναι ένας εστέρας της τυροσόλης και η χημική της δομή σχετίζεται με την ελευρωπαΐνη, που ανευρίσκεται επίσης στο ελαιόλαδο.Amos B. Smith, III et al.: Synthesis and Assignment of Absolute Configuration of (−)-Oleocanthal: A Potent, Naturally Occurring Non-steroidal Anti-inflammatory and Anti-oxidant Agent Derived from Extra Virgin Olive Oils. In: Org. Lett. 7/22/2005 pp 5075–5078. Gary K. Beauchamp, Russell S. J. Keast u. a.: Phytochemistry: Ibuprofen-like activity in extra-virgin olive oil. In: Nature. 437, 2005, S. 45, .Abuznait, Alaa H. et al.: Olive-Oil-Derived Oleocanthal Enhances β-Amyloid Clearance as a Potential Neuroprotective Mechanism against Alzheimer’s Disease : in Vitro and in Vivo Studies. In: ACS Chem Neurosci. 2013, 4: 973–982. 

Η ελαιοκανθάλη έχει βρεθεί ότι έχει αντιφλεγμονώδεις και αντιοξειδωτικές ιδιότητες in vitro. Παρόμοια με τα κλασικά μη στεροειδή αντιφλεγμονώδη φάρμακα, είναι ένας μη εκλεκτικός αναστολέας της κυκλοοξυγενάσης (COX). 50 g ενός τυπικού εξαιρετικά παρθένου ελαιολάδου την ημέρα περιέχει μια ποσότητα ελαιοκανθάλης με παρόμοια in vitro αντιφλεγμονώδη δράση με το 1/10 της δόσης ιβουπροφαίνης για ενήλικες. Ως εκ τούτου, προτείνεται ότι η μακροχρόνια κατανάλωση μικρών ποσοτήτων μπορεί να συνεισφέρει στη χαμηλή συχνότητα εμφάνισης καρδιακών παθήσεων και νόσου Αλτσχάιμερ που σχετίζονται με τη μεσογειακή διατροφή. 

Ωστόσο, τα 50 γραμμάρια είναι πολύ ελαιόλαδο για τους περισσότερους καταναλωτές. Επιπλέον, η απορρόφηση, ο μεταβολισμός και η κατανομή της ελαιοκανθάλης δεν είναι καλά χαρακτηρισμένα και δεν είναι γνωστό εάν αυτές οι in vitro επιδράσεις συμβαίνουν πράγματι στο σώμα.

Πρόσφατα έχει αποδειχθεί ότι η ελαιοκανθάλη παρουσιάζει δυνατότητες ως θεραπευτικός παράγων στη θεραπεία φλεγμονωδών εκφυλιστικών παθήσεων των αρθρώσεων. Η ελαιοκανθάλη αναστέλλει την επαγόμενη από το LPS παραγωγή ΝΟ σε μακροφάγους J774 χωρίς να επηρεάζει τη βιωσιμότητα των κυττάρων. Επιπλέον, αναστέλλει την έκφραση mRNA του MIP-1α και IL-6, καθώς και την πρωτεϊνική σύνθεση, τόσο στα χονδροκύτταρα ATDC5 όσο και στα μακροφάγα J774. Η ελαιοκανθάλη αναστέλλει επίσης την πρωτεϊνική σύνθεση IL-1β, TNF-α και GM-CSF από μακροφάγα που διεγείρονται από LPS.

 Παραπομπές 

Κατηγορία:Αλδεΰδες
Κατηγορία:Φαινολικές ενώσεις
Κατηγορία:Αντιφλεγμονώδεις παράγοντες